আকাশ বলেন, ‘সকালে আমরা দ্বিতীয় তলার একটি কক্ষে আশ্রয় নিই। সেখানে আরও কয়েকজন আশ্রয় নিয়েছিল। কিছুক্ষণ পর সেনাবাহিনীর গুলি শুরু হয়। আমরা বাঁচাও, বাঁচাও বলে চিৎকার করি। সেনা সদস্যরা আমাদের কাছে গিয়ে অস্ত্র তাক করে সবাইকে নিচে আসতে বলে। এ সময় মুহূর্তে আমি একজন সেনা সদস্যের কাছে জানতে চাই, সন্ত্রাসীদের কী হয়েছে? তিনি জানান, গুলিতে সব সন্ত্রাসী মারা গেছে। পরে নিচে নেমে এসে দেখি একসঙ্গে পাঁচ জঙ্গির লাশ পড়ে আছে। সেনা সদস্যরা আমাদের উদ্ধারের পর হলি আর্টিজানের পাশের একটি বাড়িতে নিয়ে যান। পরে সেখান থেকে নেয়া হয় ডিবি কার্যালয়ে।’